stanford-oval/wikipedia huggingface dataset:
ז'והאן מרסיאל
קריירה

מרסיאל התחיל את דרכו בכדורגל בקבוצת הילדים של לה אולי ובהמשך גם שיחק בפריז סן-ז'רמן, אנטוני ספורטס, קלרמון אוברגן ובסטיה ממנה המשיך לקבוצה הבוגרת. ב-13 במרץ 2009 ערך את הופעת הבכורה שלו בקבוצה הבוגרת בניצחון 0-1 נגד מונפלייה.
ב-2 באוגוסט 2010 הושאל לברסט עד לסיום העונה, בה עזב את בסטיה ועבר רשמית לברסט.
ב-5 בספטמבר 2015 חתם בטרואה.
ב-20 ביוני 2017 עזב לראשונה את צרפת וחתם במכבי פתח תקווה. ב-5 בפברואר 2019 חתם במ.ס. אשדוד עד לסוף העונה.
ב-4 ביולי 2019 מרסיאל חתם בפאנטוליקוס מליגת העל היוונית. ב-24 בספטמבר 2020 חזר לצרפת ולחתם בסושו
.
בינואר 2022 הצטרף לסרי פהנג מליגת העל המלזית.
מרסיאל שיחק בצעירותו בנבחרת הנוער של צרפת, עמה זכה באליפות אירופה בכדורגל עד גיל 19 בשנת 2010.
הערות שוליים

↑  רותם רוזנסקי, ‏ז'והאן מרסיאל חתם לשנתיים במכבי פתח תקווה, באתר ONE‏, 20 ביוני 2017
↑  היום האחרון של החלון: עדכונים עד הסגירה, באתר ONE‏, 5 בפברואר 2019
↑  ‏מנדי חתם בצ'לסי לחמש שנים, קשר אשדוד נמכר ללוצרן, באתר ספורט1, 24 בספטמבר 2020
וודג' זבדיה

וודג' זבדיה באימון
וודג' זבדיה (נולד ב-7 בספטמבר 1973 באינקאש, אתיופיה) הוא רץ ישראלי למרחקים ארוכים.
ביוגרפיה

בן למשפחה שעסקה בחקלאות ואח לתשעה. כילד, גדל אצל סבו בעיר אמבובר וכשהגיע לגיל 12, עבר לאדיס אבבה וקיבל אשרת עלייה לישראל. בגיל 16 הגיע עם אביו ואחיו לאשדוד ונשלח לכפר הנוער נווה עמיאל, שם החל בקריירת הריצה, ואחר כך המשיך את לימודיו כעתודאי במכללת ווינגייט.
שיאו האישי של זבדיה במרתון עומד על 2:16:04 שעות והושג במרתון טבריה בשנת 2004. בחצי מרתון עומד שיאו האישי על 1:04:30 שעות (בייג'ינג, 2001), ובריצת 10,000 מטר על 29:38.88 דקות (תל אביב, 1996).
במרתון טבריה בשנת 2009 הגיע זבדיה למקום הראשון מבין הישראלים.
באליפות העולם באתלטיקה 2009 בברלין סיים במקום ה-64 מתוך 91, בזמן של 2:34:58 שעות. באליפות אירופה באתלטיקה בברצלונה בשנת 2010 הגיע למקום ה-22 בזמן של 2:24.39 שעות.
זבדיה שייך למועדון הפועל חולון.
נשוי לצהיינש ואב לשלושה בנים ובת אחת.
זמן החלום

במיתולוגיה האבוריג'ינית, זמן החלום הוא מונח המתייחס לתקופת בריאת העולם. למילה חלום מספר משמעויות בתרבות האבוריג'ינית: המשמעות הראשונה היא "היצורים שנולדו מן האדמה" והחלו ללכת ותוך כדי כך יצרו את העולם כפי שהוא כיום. המשמעות השנייה מתייחסת לתקופה שבה התרחשו אירועים אלה. המשמעות השלישית היא היחסים שבין בני האדם והחיות. האבוריג'ינים משתמשים בריקוד, בנגינה, בפנטומימה ובחפצים מקודשים, על מנת "להיכנס" ו"לצאת" מזמן החלום ולהיפגש עם אבותיהם.
עם התיישבות האבוריג'ינים לראשונה ביבשת אוסטרליה לפני יותר מ-40,000 שנים, החלו להיווצר גם אגדות "זמן החלום", המתארות את בריאת אוסטרליה והמועברות בעל פה מדור לדור. אגדות אלו מתארות רוח עליונה או כוח עליון, אשר ראשית ברא את האדמה ואת מזג האוויר, את הצמחים והחיות ולבסוף את בני האדם. את בורא העולם מסמלת לעיתים קרובות קשת בענן. תיאור ההתרחשויות של תהליך בריאת העולם, כגון יצירת האדמה והאקלים, התפתחות הצמחים והחיות והופעתם של בני האדם, דומות לאלו המופיעות בסיפור הבריאה בספר בראשית כמו גם עם חלקים מתאורי המדע המודרני.
ראו גם

מיתולוגיה אבוריג'ינית
בריאת העולם
הערות שוליים

↑  אביבה משמרי, הקרב על זמן החלום (חלק א'), האייל הקורא, 25.12.2003
| --- | --- |
בקרת זהויות :  NLI: 987007544414005171  LCCN: sh97007147 
ערך זה הוא קצרמרבנושא מיתולוגיה. אתם מוזמנים לתרום לוויקיפדיה ו.
ז'וז'אנה לוראנטפי

| --- | --- |

 לידה:  1602 אונוד, הונגריה 
 פטירה:  1660 (בגיל 58 בערך) שארושפטק, הונגריה 
 מדינה:  הונגריה 
 בן או בת זוג:  ג'רג' ראקוצי הראשון 
 
ז'וז'אנה לוראנטפי (בהונגרית: Lorántffy Zsuzsanna ‏, 1602 אונוד – 18 באפריל 1660 שארושפטק) הייתה אצילה הונגרייה, אשתו של ג'רג' ראקוצי הראשון, נסיך טרנסילבניה. קלוויניסטית אדוקה, היא עזרה לבעלה במאבקו המוצלח להנהיג רפורמות פרוטסטנטיות בטרנסילבניה. נחשבת הפופולרית בנשות השליטים של טרנסילבניה.
רקע משפחתי והיסטורי

ז'וזאנה לוראנטפי נולדה בשנת 1600 במצודת אונוד בהונגריה. היא הייתה בתם השלישית של האציל העשיר מיהאי לוראנטפי ושל בורבאלה זלמרי קמראש. אחיותיה נקראו ארז'בט ומריה. משפחת לוראנטפי נמנתה לפי המסורת עם צאצאי הקלאן ראטוט, שלפי הכרוניקן שימון קזאי, הגיע להונגריה מן העיר קזרטה באיטליה. 
חייה של ז'וז'אנה לוראנטפי התנהלו במאה ה-17 באחת התקופות הסוערות ביותר. בשליש האחרון של המאה ה-16 עידן שלו יחסית הופסק בשנת 1593 על ידי מלחמה חדשה. האימפריה העות'מאנית ניסתה הפעם למוטט מה שנשאר מהממלכה ההונגרית - החלק בצורת סהר דקה שבשליטת ההבסבורגים. בשנת 1596 הצליחו הטורקים אחרי מצור קצר וקשה לכבוש את שער ה"הונגריה העילית" - מצודת אגר. 
קרב מזקרסטש היה אחרי קרב מוהאץ' המפגש הראשון פנים אל פנים בשדה הקרב בין צבא הסולטן העות'מאני לצבא ההונגרי המלכותי. בעקבות הקרב עקוב בדם יד הסולטן נותרה על העליונה. המסע הצבאי העות'מאני הביא להרס ערים רבים באזור בורשוד הדרומי, ביניהם עיר-היריד מוהי. בשנת 1599 פלשו גם הטטרים וזרעו חורבן באזור. נותרה בידי באזור הספר מצודת אונוד שעל נהר שאיו, על ארבעת מבצריה וכל מגדליה והחפירות שמסביב. פרט לאונוד, קו ההגנה ההונגרי התבסס באותם הימים גם על דיושג'ר וסמדרבו (בהונגרית - סנדרה Szendrő).
אספה לאומית קבעה כי יש לערוך עבודות נרחבות לחיזוקם של המבצרים הנ"ל, בהשתתפות האיכרים הצמיתים במחוז אבאוי וזמפלן ותושבי העיר אונוד.
באותם הימים כיהן מיהאי לוראנטפי כקפטן העיר אונוד.
קורות חייה > ילדות וצעירות

ז'וז'אנה בילתה את שנותיה הראשונות באונוד. היו אלה שנים של מלחמת החירות שניהל הנסיך אישטוואן בוצ'קאי נגד ההבסבורגים. בשנת 1604 פתחה העיר אונוד את שעריה בפני לוחמיו. הסכם השלום משנת 1606 בין הטורקים לאוסטרים התלווה בפרעות של יחידות ההיידוקים המתוסכלות. באו אחר כך בשנים 1606–1608 המאבקים על כתר נסיכות טרנסילבניה בין ג'רג' הומונאי, האמידים שבאצילי המחוז זמפלן, לגאבור באטורי. 
בשנת 1608 עברה המשפחה לשארושפטק, בה החזיקה משפחת אמה טירה, הרבה יותר בטוחה, רחבת ידיים ויפה מהבית באונוד. שארושפטק הפכה למושבם הראשי של בני לוראנטפי.
בשנת 1609 נפטרה האם בורבאלה והאב, אחרי שנת אבל, התחתן בשנית עם קאטי אנדראשי בת למשפחה אמידה מהונגריה העליונה. נישואיו השניים ארכו ארבע שנים בלבד, מפני ש ב-26 בנובמבר 1614 נפטר מיהאי לוראנטפי עצמו. הוא הובא לקבורה בכנסייה בשארושפטק. אחריו נותרו שלוש בנות: ז'וז'אנה ומריה, מנישואיו הראשונים, וקטלין, מנישואיו השניים.
אחרי תקופת חוסר ודאות של מאבקים משפטיים סביב הירושה, התוודעה ז'וז'אנה אל ג'יירג' ראקוצי, יליד סרנץ' 1593, בן של ז'יגמונד ראקוצי, ששלט כנסיך טרנסילבניה לתקופה קצרה אחרי מות בוצ'קאי. 
לפני כו היה ז'יגמונד ראקוצי גבור המאבק בטורקים, כיהן בעבר כקפטן של סמדרבו ואגר. ג'רג' ראקוצי 
עצמו הצטיין כלוחם וב-1611 בגיל 22 ב-1615 התמנה לאישפאן (מושל) של המחוז בורשוד ואחר כך לברון "ארחאי על שולחן המלך" (étekfogómester) וקפטן של מצודת אונוד.
קורות חייה > נישואיה

שני הצעירים התחתנו ב-18 באפריל 1616. הזוג התגורר זמן קצר בסרנץ', מקום הולדתו של הבעל, ואחר כך עברו לשארושפטק, שהפכה לאחוזה המרכזית של משפחת ראקוצי, לצד מונקאץ'. נולדו להם בהמשך 4 בנים, אך רק שניים מהם - ג'יירג' וז'יגמונד - הגיעו לגיל מבוגר. ז'יגמונד מת בגיל 30, בעוד הג'יירג' יעלה לימים על כס הנסיכות של טרנסילבניה תחת השם ג'רג' ראקוצי השני. 
רוב שנות הנישואים נאלצה ז'וז'אנה להתרגל להיעדרות בעלה העסוק בלי הרף במלחמות, חלקן רחוק מהבית.
תחת השפעתה, הגיע לשארושפטק המחנך הקלוויניסטי המפורסם יאן עמוס קומניוס
בנה הבכור, ג'רג' ראקוצי השני היה לנסיך טרנסילבניה. בנה הצעיר, ז'יגמונד ראקוצי (1652-1622) 
נשא לאשה את הנרייטה מאריה מפפאלץ, בתה של אליזבט מבוהמיה.
ז'וז'אנה לוראנטפי הקימה ונתנה חסות למספר מוסדות חינוך, ביניהם המכללה הרפורמית בשארושפטק. 
אמונתה הדתית הכריחה אותה להימנע מחיי הפינוקים האריסטוקרטיים ולבטא את השקפתה על ידי השקעה בחינוך לבנות עמה. בעת שהותה הנאג'וואראד דאגה שהבנות המקומיות תלמדנה לא רק משק בית וחובות אימהיות אלא גם לקרוא, לכתוב, חשבון וכתבי הקודש. 
היא נתנה חסות לתרגום החדש של כתבי הקודש הנוצריים - ה"ביבליה מוואראד", שונה מ"הביבליה הקלוויניסטית מוויז'וי".
ונדו טוארטו

| --- | --- |

מבט אווירי על ונדו טוארטו
 מדינה:  ארגנטינה ארגנטינה
 פרובינציה:  סנטה פה (פרובינציה) סנטה פה
 חבל ארץ:  פמפס
 תאריך ייסוד:  26 באפריל 1884
 שטח:  47.05 קמ"ר
 גובה:  111 מטרים
 אוכלוסייה:  ‏
  ‑ בעיר:  81,241 (2010)
  ‑ צפיפות:  1,726.7 נפש לקמ"ר (2010)
 קואורדינטות:  33°45′00″S 61°58′00″W﻿ / ﻿33.75°S 61.966666666667°W﻿ / -33.75; -61.966666666667 
 אזור זמן:  UTC -3
 www.venadotuerto.gov.ar
  מפת מיקום  מפה מפורטת   (למפת ארגנטינה מוגדלת) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט ונדו טוארטו(למפת ארגנטינה רגילה) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט ונדו טוארטו(למפת פרובינציית סנטה פה רגילה) סנטה פה רוסאריו רפאלה ויז'ה גוברנדור גאלבס רקונקיסטה צ'אקו קוריינטס אנטרה ריוס בואנוס איירס קורדובה סנטיאגו דל אסטרו ונדו טוארטו(למפת פרובינציית סנטה פה מוגדלת) סנטה פה רוסאריו רפאלה ויז'ה גוברנדור גאלבס רקונקיסטה צ'אקו קוריינטס אנטרה ריוס בואנוס איירס קורדובה סנטיאגו דל אסטרו ונדו טוארטו  he tabBackground:;tabBorder:#aaa;defaultTab:0;
ונדו טוארטו (בספרדית: Venado Tuerto) היא עיר בפרובינציית סנטה פה בארגנטינה. העיר נמצאת במרחק של 322 קילומטרים מסנטה פה, בירת הפרובינציה, ובמרחק של 365 קילומטרים מבואנוס איירס, בירת ארגנטינה. בעיר מתגוררים 81,241 תושבים (נכון ל-2010).
היסטוריה

ונדו טוארטו נוסדה ב-26 באפריל 1884 על ידי אדוארדו קייסי (Eduardo Casey) לאחר שהוא קנה את השטח עליו נמצאת כיום העיר זמן מה לאחר שגורשו ממנו תושבים ילידים. משמעות השם היא "אייל חד-עין" והמקור שלו לא ברור לחלוטין. היו מספר אנשים בוונדו טוארטו שלא אהבו את השם ובמהלך השנים היו מספר ניסיונות לשנות את השם לשמות אחרים כמו "סיודד קייסי" (Ciudad Casey), אך ניסיונות אלו לא צלחו.
ב-16 בדצמבר 1935 ונדו טוארטו קיבלה מעמד של עיר.
כלכלה

כלכלת ונדו טוארטו מסתמכת בעיקר על תעשייה וחקלאות, הכוללת גידול סויה, חיטה, תירס וחמניות.
תחבורה

ונדו טוארטו נמצאת על מסלול הכבישים הלאומיים 8, המקשר בין ויז'ה מרסדס בפרובינציית מנדוסה ובין פרובינציית בואנוס איירס, ו-33, המקשר בין רוסאריו ובין העיר באיה בלנקה בפרובינציית בואנוס איירס.
ספורט

בשנות התשעים פעלה בליגת העל הארגנטינאית בכדורסל קבוצת הכדורסל  אולימפיה דה ונדו טוארטו, שאף זכתה באליפות בעונת 1995/96 ולאחר מכן בליגת הכדורסל הדרום אמריקאית, עד שנכנעה לפנאתינייקוס בגביע הבין-יבשתי בכדורסל. מאז הידרדרה הקבוצה, וכיום היא משחקת בליגה האזורית של פרובינציית סנטה פה.
מבין שורות המועדון יצאו כדורסלני ה-NBA אנדרס נוצ'יוני, קרלוס דלפינו וולטר הרמן.
הערות שוליים

1 2  עיריית ונאדו טוארטו (בספרדית).
| --- | --- |
בקרת זהויות :  NLI: 987007530799305171  LCCN: n92088656  MusicBrainz: 74ebbea9-f48f-4d0e-b543-18ea6121eece  VIAF: 154914224   WorldCat (עם VIAF): 154914224
וייל אדנוגה

| --- | --- |
אין תמונה חופשית
 לידה:  24 בספטמבר 1960  (בן 64) איפה, ניגריה ניגריה
 שם לידה:  Wale Adenuga 
 מדינה:  ניגריה ניגריה
 השכלה:  "King's College",‏ "King's College, Lagos"‏, "אוניברסיטת לאגוס"
 תקופת הפעילות:  מ-1975 
 תפקיד:  קריקטוריסט, מוציא לאור, מפיק תוכנית טלוויזיה וסרטים
 השקפה דתית:  נצרות 
 בן או בת זוג:  Ehiwenma Adenuga 
 מספר צאצאים:  5 מספר טבעי 
 
ווייל אדנוגה (באנגלית: Wale Adenuga; נולד ב-24 בספטמבר 1960 באיפה (אנ') שבניגריה) הוא קריקטוריסט ומוציא לאור ניגרי לשעבר, כיום הוא מפיק תוכנית טלוויזיה וסרטים. בין הסדרות והסרטים שהוא הפיק: Papa Ajasco (בתרגום חופשי לעברית: פאפא אג'סקו) ו-"Super Story" (בתרגום חופשי לעברית: סופר סיפור).
חיים מוקדמים

ווייל אדנוגה נולד ב-24 בספטמבר 1960 באיפה שבניגריה לאבא שסוחר טבק (אנ'). הוא למד בפנימיית "Ibadan City Academy". לפני שהוא עבר לקינגס קולג' (אנ'), אדנוגה הקים להקת פופ אשר התפרקה מאוחר יותר.
הוצאה לאור

אדנוגה למד מנהל עסקים באוניברסיטת לאגוס (אנ') בשנת 1971, ועבד במגזין האוניברסיטה בתור קריקטוריסט, שם נעשה במהרה לקריקטוריסט ראשי. בשנת 1975, לאחר סיום הלימודים ושירות ב-"National Youth Service Corps", אדנוגה השיק את הקומיקס "Ikebe Super". הקומיקס הציג דמויות כמו: פאפא אג'סקו (אנ'), אנאלפביתים, נער הפלייבוי ועוד. מאוחר יותר הצטרפה דמות נשית מובילה בשם "Miss Pepeiye", אשר עוסקת בחפירות זהב. המגזינים האחרים של אדנוגה היו "Super Story", אשר התמקדו בסוגיות סאטיריות לילדים.
הפקת סרטים וטלוויזיה

בסוף שנות השמונים, אדנוגה פרש מתחום האיור עקב דיכאון ומחסור כלכלי. לפני צמחית התעשייה בניגריה, אדנוגה פרסם את הסרט "Papa Ajasco", אשר התבסס על דמותו מהקומיקס "Ikebe Super" שיצא בשנת 1983. אדנוגה עשה היסטוריה בכך שעשה סרט באנגלית בתעשייה שבה שלטה שפת היורובה. בשנת 1995, אדנוגה הוציא את הסרט "Binta My Daughter". כשהפך הסרט לתוכנית טלוויזיה, נוספה הדמות "פא ג'יימס" הנוצרי, כדי למנוע פגיעה במוסלמים במעלליו של גיבור הסרט.
מוסדות

ב-24 בספטמבר, אדנוגה ואשתו הקימו את "Binta International School" (בתרגום חופשי לעברית: בית הספר הבינלאומי בינטה) אשר הוקדש לחינוך יותר טוב בניגריה.
בשנת 2004, אדנוגה הקים את "Pencil Film and Television Institute" (בתרגום חופשי לעברית: מכון סרטים טלוויזיה) אשר כולל קורסים להפקות, בימוי תסריטאות ליצירת סרטי קולנוע. הסרט האחרון שהקרין בית הספר היה על תעשיית הקולנוע הניגרי, והוא הוקרן בדנמרק.
פרסים

2002: המפיק הטוב ביותר בפסטיבל הסרטים בניגריה.
2002: התסריטאי הטוב ביותר בפסטיבל הסרטים בניגריה.
2002: הבמאי הטוב ביותר בפסטיבל הסרטים בניגריה.
2002: דרמת הטלוויזיה הטובה ביותר בפסטיבל הסרטים בניגריה.
2002: הפקת הטלוויזיה הטובה ביותר בפסטיבל הסרטים בניגריה.
2009: חבר בצו הרפובליקה הפדרלית (אנ').
חיים אישיים

נשוי לאייוונמה אדנוגה מאז שנת 1975. הוא הכיר את אשתו בתור סטודנט באוניברסיטת לאגוס. יש להם ילדים משותפים.
הערות שוליים

↑  WALE ADENUGA, באתר "nigerian heroes"‏, 23 באוגוסט 2011
↑  THE INTIMATE SECRETS OF WALE ADENUGA, באתר "Modern Ghana"‏, 16 ביוני 2007
↑  A third eye for stories,‏ Akintayo Abodunrin, באתר "Next"‏, 6 ביוני 2009
↑  Nigeria: Bad Casting Bane of Nollywood, Says Wale Adenuga, באתר "allAfrica.com"‏, 5 בדצמבר 2009
↑  I have the third eye —Wale Adenuga, creator of Papa Ajasco, באתר "Modern Ghana"‏, 21 בדצמבר 2008
↑  The PM News - Singapore Breaking News Headlines and Articles, באתר "P.M. News"‏, 2 בנובמבר 2017
↑  My hubby not a womaniser –Mrs. Wale Adenuga, באתר "Modern Ghana"‏, 3 באוקטובר 2009
וודו גלוו סקאלס

| --- | --- |

 מקום הקמה:  ריברסייד 
 תקופת הפעילות:  מ-1988 
 סוגה:  הארדקור פאנק 
 חברת תקליטים:  אפיטף רקורדס 
 www.voodooglowskulls.com
 פרופיל ב-IMDb
 
Voodoo Glow Skulls (בעברית: גולגולות וודו זוהרות) היא להקת סקא גל שלישי מחתרתית.
המוזיקה של הלהקה מתאפיינת בשילוב סגנונות של סקא, פאנק ומטאל. הלהקה הוקמה ב-1988 בריוורסייד, קליפורניה בידי שלושת האחים פרנק, אדי, וגורג' קסילס וידידם הוותיק ג'רי אוניל.
דיסקוגרפיה > אלבומים

We're Coloring Fun - 1992 Signal Sound Systems Records
Who Is, This Is? - 1993 Dr. Strange Records
Firme - 1995 Epitaph
Firme en Español ‏(גרסה ספרדית) - 1996
Baile de Los Locos - 1997
The Band Geek Mafia - 1998
Symbolic - 2000
Steady As She Goes - 2002
Adicción, Tradición Y Revolución - 2004
דיסקוגרפיה > אוספים

Exitos Al Cabron - 1999
The Potty Training Years - 1992 Signal Sound Systems Records
Welcome to Calif*cknia - 1992 Signal Sound Systems Records
וודוא

ילד נטהר בקום, איראן
גברים מוסלמים מבצעים רחצת ווּדוּאְ לפני התפילה במסגד בדשאהי שבלהור, פקיסטן
ווּדוּאְ (בערבית: وُضوء, תעתיק מדויק: וֻצ'וּאְ) היא הפעולה של רחיצת חלקים מהגוף במים נקיים, כחלק מההכנה לתפילה המוסלמית – הצלאה. וודוא נחשב לאחת מדרכי ההיטהרות מטומאה באסלאם.
המיטהר חייב לרחוץ את הפנים, כפות הרגליים, הידיים, האוזניים, הזרועות ואזורים אחרים בגוף לפני התפילה וההשתטחות.
המקור ההלכתי לוודוא הוא בסורת השולחן הערוך (מספר 5), פס' 8-9:
הוי המאמינים! בקומכם להתפלל, רַחצו את פניכם ואת ידיכם עד המרפקים, ונַגבו את ראשיכם (ורחצו) את רגליכם עד הקרסוליים. ואם נטמאתם, היטַהרו. ואם חולים אתם, או נוסעים בדרך, או שבים מעשׂיית הצרכים, או ממגע עִם אישה, ואינכם מוצאים מים, בַקשו לכם חול נקי והעבירוהו על פניכם ועל ידיכם. אין אללה רוצה להעיק עליכם, רק לטהר אתכם יחפוץ, ולהשלים חסדו עליכם, למען תכירו טובה.
תַיַמּוּם

תימום (בערבית: تيمُم). כאשר אין בנמצא מים לטהרה, למוסלמים ניתן לבצע "רחיצה יבשה" בעזרת חול נקי ויבש.
ראו גם

טומאה וטהרה (אסלאם)
ג'ונוב
אל-פאחשה
נג'יס
חראם
חלאל
תימום
טבילה לנצרות
אגן טבילה
בפטיסטריום
מים קדושים
הטבלה כפויה לנצרות
טבילה (יהדות)
טומאה וטהרה
דרכי ההיטהרות מטומאה
טומאה וטהרה בביתא ישראל
זמן דמשק (סרט)

| --- | --- |

 בימוי:  איברהים חטמיקיה 
 תסריט:  איברהים חטמיקיה 
 מוזיקה:  Karen Homayounfar 
 מדינה:  איראן 
 חברת הפקה:  Owj Arts and Media Organization 
 הקרנת בכורה:  11 בפברואר 2018 
 משך הקרנה:  113 דק' 
 שפת הסרט:  ערבית 
 סוגה:  סרט מלחמה 
 דף הסרט ב־IMDb
 
זמן דמשק (בפרסית: به وقت شام) הוא סרט דרמה איראני משנת 2018 מאת איברהים חטמיקיה, במאי איראני. הסרט עוסק בטייס איראני ובנו הטייס שמטוסם נתפס על ידי כוחות דאעש בסוריה כשהוא נושא מטען של ציוד סיוע הומניטרי לאנשים באזור מלחמה.
האדי חג'אזיפר, באבק חמידיאן ומספר שחקנים סורים, עיראקיים ולבנוניים מככבים בסרט.
עלילה

עלי ובנו יונס הם טייסים המנסים לחלץ אזרחים שנצורים והותקפו על ידי כוחות דאעש במזרח סוריה. הטייסים באו לעזור לתושבי העיר לברוח במטוס מטען ישן מתוצרת איליושין.
שחקנים

באבק חמידיאן
האדי חג'אזיפר
חאלד אל סייד
פייר דגהר
ללה מרזבן
לאט אל מופטי
הערות שוליים

↑  "Iran's Syria war blockbuster: cinema in the service of politics". The Christian Science Monitor. 15 בינואר 2019. {{cite web}}:  (עזרה)
↑  Golshiri, Ghazal (30 באפריל 2018). "Un blockbuster iranien au service de la République islamique". Le Monde (בצרפתית). {{cite web}}:  (עזרה)
↑  "Zarif impressed with "At Damascus Time"". Tehran Times. 9 בפברואר 2018. נבדק ב-12 בפברואר 2018. {{cite news}}:  (עזרה)
↑  ""At Damascus Time" star Hejazifar dissatisfied with his performance". Iranian News Daily. נבדק ב-12 בפברואר 2018. {{cite news}}:  (עזרה)
↑  "'Damascus Time' fills Zarif's eyes with tears". Mehr News Agency (באנגלית). 9 בפברואר 2018. נבדק ב-12 בפברואר 2018. {{cite news}}:  (עזרה)
זמן באנטארקטיקה

מפה של אזורי זמן משוערים ביבשת אנטארקטיקה. תחנות יכולות להשתמש באזורי זמן שאינם תואמים את המפה.


UTC+00:00


UTC+03:00


UTC+06:00


UTC+07:00


UTC+08:00


UTC+10:00


UTC+12:00


UTC+13:00


UTC–06:00


UTC–03:00
אנטארקטיקה ממוקמת על כל קווי האורך (מכיוון שהקוטב הדרומי ממוקם בה). לכן, תאורטית, אנטארקטיקה הייתה צריכה להיות ממוקמת בכל אזורי הזמן. עם זאת, מכיוון שאזורים מדרום לחוג האנטארקטי חווים מחזורי יום-לילה קיצוניים במהלך זמני ההיפוך של יוני ודצמבר, יש קושי בקביעת אזור הזמן המתאים. אזורי הזמן לכן מבוססים על חלוקה מלאכותית, בהתאם למפה שלהלן.
הקוטב הדרומי

להמחשת הבעיה בקביעת אזורי הזמן באנטארקטיקה ניתן להתבונן בקוטב הדרומי שנמצא ביבשת. הקוטב הדרומי נמצא על כל קווי האורך. זוהי נקודה שממנה תאורטית לעולם לא ניתן ללכת דרומה. תאורטית ניתן ללכת רק צפונה מהקוטב הדרומי וכיווני מערבה ומזרחה תאורטית צריכים היו להיות מעגליים מסביב לקוטב הדרומי (אולם, לפי הגדרה מלאכותית, נקבעו כיווני מזרח ומערב מהקוטב הדרומי לפי מיקום שרשרת ההרים הטראנס-אנטארקטיים). לפיכך, תאורטית בקוטב הדרומי היו צריכים לחול כל אזורי הזמן, ולכן בו בזמן אף זמן. מכיוון שכך, כאמור, נקבעה חלוקה מלאכותית של אזורי זמן.
שיטת חלוקה

אזורי הזמן בחלוקה המלאכותית של אנטארקטיקה, מבוססים בדרך כלל על תביעות טריטוריאליות. תחנות רבות משתמשות באזור הזמן של המדינה הבעלות של התחנה או של בסיס האספקה שלהן (למשל, תחנת McMurdo ותחנת Amundsen–Scott South Pole, שתיהן תחנות אמריקאיות, משתמשות בזמן ניו זילנד בגלל שבסיס האספקה העיקרי שלהן הוא כרייסטצ'רץ', ניו זילנד).
ראו גם

אנטארקטיקה
אזור זמן
הערות שוליים

↑  "Local Time → Antarctica @ Time Genie". Timegenie.com. נבדק ב-2013-07-24.
וורלד בייסבול קלאסיק 2017

| --- | --- |
 מארחת:  קוריאה הדרומית קוריאה הדרומית יפן יפן ארצות הברית ארצות הברית מקסיקו מקסיקו
 תקופת התחרות:  6 במרץ 2017 – 22 במרץ 2017 (17 ימים)
 מספר משתתפות:  16
 הזוכה:   ארצות הברית
 מספר משחקים:  39 
 → וורלד בייסבול קלאסיק 20132023 ←
 
וורלד בייסבול קלאסיק 2017 הייתה אליפות העולם הרביעית לנבחרות לאומיות בבייסבול שנוהלה על ידי התאחדות הבייסבול הבינלאומית (IBAF) והתקיימה בין ה-6 במרץ ל-22 במרץ 2017. לטורניר העפילו 16 קבוצות: 12 קבוצות שהגיעו לשלושת המקומות הראשונים בשלב הבתים של הוורלד בייסבול קלאסיק 2013 ו-4 נבחרות שהעפילו בשלב המוקדמות שנערך בפברואר וספטמבר 2016. האליפות הזו הייתה הראשונה של נבחרות ישראל וקולומביה.
משחקי הסיבוב הראשון נערכו בטוקיו, סיאול, מיאמי וגוודלחרה. משחקי הסיבוב השני נערכו בטוקיו וסן דייגו ומשחקי הגמר באצטדיון דודג'ר שבלוס אנג'לס. נבחרת ארצות הברית זכתה באליפות כאשר הביסה 8–0 את נבחרת פוארטו ריקו במשחק הגמר. נבחרת יפן סיימה במקום השלישי ונבחרת הולנד סיימה במקום הרביעי.
הנבחרות המעפילות

| נבחרת | סיבת העפלה | מספר הופעות בטורניר | הישג שיא (עד תחילת הטורניר) | דירוג WBSC בפתיחת התחרות |
| --- | --- | --- | --- | --- |
|  יפן | וורלד בייסבול קלאסיק 2013 | 3 | אלופה (2006, 2009) | 1 |
|  ארצות הברית | וורלד בייסבול קלאסיק 2013 | 3 | מקום רביעי (2009) | 2 |
|  קוריאה הדרומית | וורלד בייסבול קלאסיק 2013 | 3 | מקום שני (2009) | 3 |
|  טאיפיי הסינית | וורלד בייסבול קלאסיק 2013 | 3 | סיבוב שני (2013) | 4 |
|  קובה | וורלד בייסבול קלאסיק 2013 | 3 | מקום שני (2006) | 5 |
|  ונצואלה | וורלד בייסבול קלאסיק 2013 | 3 | מקום שלישי (2009) | 7 |
|  קנדה | וורלד בייסבול קלאסיק 2013 | 3 | סיבוב ראשון (2006, 2009, 2013) | 8 |
|  הולנד | וורלד בייסבול קלאסיק 2013 | 3 | מקום רביעי (2013) | 9 |
|  איטליה | וורלד בייסבול קלאסיק 2013 | 3 | סיבוב שני (2013) | 10 |
|  פוארטו ריקו | וורלד בייסבול קלאסיק 2013 | 3 | מקום שני (2013) | 12 |
|  הרפובליקה הדומיניקנית | וורלד בייסבול קלאסיק 2013 | 3 | אלופה (2013) | 13 |
|  סין | וורלד בייסבול קלאסיק 2013 | 3 | סיבוב ראשון (2006, 2009, 2013) | 18 |
|  אוסטרליה | טורניר מוקדמות 1 | 3 | סיבוב ראשון (2006, 2009, 2013) | 11 |
|  מקסיקו | טורניר מוקדמות 2 | 3 | סיבוב שני (2006, 2009) | 6 |
|  קולומביה | טורניר מוקדמות 3 | 0 | - | 19 |
|  ישראל | טורניר מוקדמות 4 | 0 | - | 41 |
מבנה התחרות

שני הסיבובים הראשונים יהיו בתים עם 4 קבוצות כאשר כל קבוצה תשחק נגד שאר הקבוצות בבית פעם אחת. הדירוג בין הקבוצות יקבע לפי מספר הניצחונות. הקבוצות שיסיימו בסיבוב השני במקומות הראשון והשני בכל בית יעלו לחצי הגמר, כאשר הקבוצה המנצחת בבית אחד תשחק נגד הקבוצה השנייה בבית האחר. המנצחות במשחקי חצי הגמר ישחקו ביניהן במשחק הגמר.
אם יהיה שוויון במספר הניצחונות בין מספר נבחרות, בשני הסיבובים הראשונים. יקבעו המיקומים לפי הכללים הבאים:
אם יהיה שוויון בין שתי הקבוצות במקומות הראשונים, לא יתקיים משחק נוסף מפני ששתי הקבוצות עולות. המנצחת במשחק בין הקבוצות תוגדר כראשונה והמפסידה כשנייה.
אם יהיה שוויון בין שלוש קבוצות במקום הראשון (2 ניצחונות והפסד לכל אחת ולקבוצה הרביעית שלושה הפסדים), סטטיסטיקה תקבע את הראשונה ושתי הקבוצות האחרות ישחקו ביניהן על המקום השני.
אם יהיה שוויון בין שלוש קבוצות על המקום השני (לשלוש קבוצות ניצחון ושני הפסדים ולמקום הראשון שלושה ניצחונות), הסטטיסטיקה תקבע מיהן שתי הקבוצות הראשונות מבן השלוש והן ישחקו ביניהן על המקום השני בבית. הקבוצה השלישית תסיים רביעית.
בשני המקרים האחרונים הסטטיסטיקה שתקבע את המיקומים היא לפי החשיבות הבאה:
הכי מעט ריצות (runs) כנגד הקבוצה ביחס למספר אינינג (innings) כקבוצת הגנה במשחקים בין הקבוצות בשוויון.
הכי מעט Earned run כנגדן ביחס למספר אינינג (innings) כקבוצת הגנה במשחקים בין הקבוצות בשוויון.
ממוצע חבטות (batting average) הגבוה ביותר במשחקים בין הקבוצות בשוויון.
הגרלה שתבוצע על ידי WBCI.
במשחק הקובע הקבוצה בעלת דירוג WBSC הגבוה ביותר תוגדר כקבוצה הביתית.
סיבוב ראשון

הסיבוב הראשון הוא שלב בתים המורכב מארבעה בתים. בכל בית משחקות ארבע נבחרות אחת כנגד השנייה. שתי הנבחרות המגיעות למקומות הראשונים בכל בית מעפילות לסיבוב השני ומבטיחות את השתתפותן באליפות העולם הבאה. הנבחרת המגיעה למקום השלישי מודחת מהתחרות אך מבטיחה את מקומה באליפות העולם הבאה.
סיבוב ראשון > בית א'

בית א' שוחק בין ה-6 במרץ ל-9 במרץ 2017 בגושאוק סקיי דום (Gocheok Sky Dome), סיאול, קוריאה הדרומית.
| נבחרת | נקודות | משחקים | ניצחונות | הפסדים | ריצות> זכות | ריצות> חובה | ריצות> הפרש |
| --- | --- | --- | --- | --- | --- | --- | --- |
|  ישראל | 3 | 3 | 3 | 0 | 21 | 10 | 11 |
|  הולנד | 2 | 3 | 2 | 1 | 13 | 9 | 4 |
|  קוריאה הדרומית | 1 | 3 | 1 | 2 | 12 | 15 | -3 |
|  טאיפיי הסינית | 0 | 3 | 0 | 3 | 20 | 32 | -12 |
| 0 | 1 | 2 |
| --- | --- | --- |
|  ישראל | 2 – 1 | קוריאה הדרומית   |
|  ישראל | 15 – 7 | טאיפיי הסינית   |
|  קוריאה הדרומית | 0 – 5 | הולנד   |
|  טאיפיי הסינית | 5 – 6 | הולנד   |
|  הולנד | 2 – 4 | ישראל   |
|  קוריאה הדרומית | 11 – 8 | טאיפיי הסינית   |
הולנד וישראל סיימו בשני המקומות הראשונים והעפילו לסיבוב השני. קוריאה הדרומית סיימה במקום השלישי והודחה מהתחרות אך העפילה לוורלד בייסבול קלאסיק 2021. טאיפיי הסינית הודחה מהתחרות.
סיבוב ראשון > בית ב'

בית ב' שוחק בין ה-7 במרץ ל-10 במרץ 2017 בטוקיו דום, טוקיו, יפן.
| נבחרת | נקודות | משחקים | ניצחונות | הפסדים | ריצות> זכות | ריצות> חובה | ריצות> הפרש |
| --- | --- | --- | --- | --- | --- | --- | --- |
|  יפן | 3 | 3 | 3 | 0 | 22 | 8 | 14 |
|  קובה | 2 | 3 | 2 | 1 | 16 | 14 | 2 |
|  אוסטרליה | 1 | 3 | 1 | 2 | 15 | 8 | 7 |
|  סין | 0 | 3 | 0 | 3 | 1 | 24 | -23 |
| 0 | 1 | 2 |
| --- | --- | --- |
|  קובה | 6 – 11 | יפן   |
|  סין | 0 – 6 | קובה   |
|  יפן | 4 – 1 | אוסטרליה   |
|  אוסטרליה | 11 – 0 | סין   |
|  אוסטרליה | 3 – 4 | קובה   |
|  סין | 1 – 7 | יפן   |
יפן וקובה סיימו בשני המקומות הראשונים והעפילו לסיבוב השני. אוסטרליה סיימה במקום השלישי והודחה מהתחרות אך העפילה לוורלד בייסבול קלאסיק 2021. סין הודחה מהתחרות.